อ้ายต้าวว เอวหวาน ระเบียบวาทะศิลป์

อ้ายต้าวว เอวหวาน ระเบียบวาทะศิลป์ () เป็นภาพยนตร์ไทยแนวตลก ดรามา ชีวิต ปี พ.ศ. 2569 กำกับโดยด็อกเตอร์ ลำซิ่ง ผลิตโดย Positive Thinking นำแสดงโดยยุคลเดช ปัจฉิม, สิทธิ์เดช บรรมณี, อัครัช จิตตะศิริ, พัชรี ไชยเลิศ, มณเฑียร เดชตระกูล, อภิเชษฐ์ เอติรัตนะ, จารุกิตติ์ ศรีสวัสดิ์ และศิริศักดิ์ ไก่ทอง มีกำหนดฉายวันแรกในวันที่ 19 มีนาคม พ.ศ. 2569

 เนื้อเรื่อง 
เรื่องราวเกิดขึ้นในชนบทภาคอีสานของประเทศไทย เล่าถึง “หยอง” หนุ่มบ้าน ๆ ผู้ขยันขันแข็งและรักครอบครัว อาศัยอยู่กับ “ยิ้ม” น้องสาวที่มีความฝันอยากเป็นนางรำหมอลำ วันหนึ่งยิ้มล้มป่วยด้วยโรคร้าย ทำให้ครอบครัวต้องเผชิญกับภาระค่าใช้จ่ายในการรักษาจำนวนมาก หยองจึงตัดสินใจทำทุกวิถีทางเพื่อช่วยเหลือน้องสาว

หยองก้าวเข้าสู่วงการหมอลำโดยเข้าร่วมคณะหมอลำระดับตำนาน “ระเบียบวาทะศิลป์” จากเดิมที่เป็นเพียงหนุ่มขายส้มตำ โดยต้องเริ่มต้นใหม่ในฐานะแดนซ์เซอร์สมัครเล่น และเรียนรู้ศิลปะการแสดงพื้นบ้านอย่างจริงจัง ภายในคณะ จึงได้พบกับบุคคลสำคัญหลายคน ทั้งหัวหน้าวงผู้มีประสบการณ์ ครูผู้ยึดมั่นในขนบศิลปะดั้งเดิม และผู้ออกแบบการแสดงรุ่นใหม่ที่ต้องการปรับรูปแบบหมอลำให้สอดคล้องกับยุคสมัย

ความแตกต่างทางแนวคิดระหว่างศิลปะดั้งเดิมกับความทันสมัยนำไปสู่ความขัดแย้งภายในคณะ อย่างไรก็ตาม หยองพยายามทำหน้าที่เป็นตัวกลางในการประสานทั้งสองแนวทาง เพื่อให้หมอลำสามารถดำเนินต่อไปได้โดยไม่สูญเสียอัตลักษณ์ดั้งเดิม
ตลอดเส้นทางการแสดง หยองได้เรียนรู้ว่าการเต้นหมอลำไม่ใช่เพียงการแสดงบนเวที แต่เป็นการถ่ายทอดชีวิต วัฒนธรรม และจิตวิญญาณของชาวอีสาน

 นักแสดง 
 นักแสดงหลัก 
 ยุคลเดช ปัจฉิม รับบท หยอง
 สิทธิ์เดช บรรมณี
 อัครัช จิตตะศิริ
 พัชรี ไชยเลิศ รับบท แม่
 มณเฑียร เดชตระกูล รับบท บอส
 อภิเชษฐ์ เอติรัตนะ 
 ศิริศักดิ์ ไก่ทอง
 จารุกิตติ์ ศรีสวัสดิ์

 นักแสดงสมทบ 
 ภักดี พลล้ำ รับบท พ่อเอ๊ะ
 อริศรา วงษ์ชาลี รับบท ครูแอน
 รพีภัทร เอกพันธ์กุล รับบท พ่อ
 ศุภกฤต ถิ่นจันทร์
 ด.ญ.นันทวัน ตั้งสืบวงศ์

 การประชาสัมพันธ์ 
ในวันที่ 10 กุมภาพันธ์ พ.ศ. 2569 ได้มีการจัดพิธีบวงสรวงเปิดตัวภาพยนตร์อย่างเป็นทางการ ณ ลานหินขัด ศูนย์การค้ารัชโยธิน อเวนิว เมเจอร์ รัชโยธิน กรุงเทพมหานคร

 อ้างอิง 

หมวดหมู่:ภาพยนตร์ไทยที่ออกฉายในปี พ.ศ. 2569
หมวดหมู่:ภาพยนตร์ไทยในคริสต์ทศวรรษ 2020
หมวดหมู่:ภาพยนตร์ที่กำกับโดย ด็อกเตอร์ ลำซิ่ง
หมวดหมู่:ภาพยนตร์ภาษาไทยในคริสต์ทศวรรษ 2020
หมวดหมู่:ภาพยนตร์ที่มีกำหนดออกฉายในอนาคต
หมวดหมู่:ภาพยนตร์ตลกไทย